"Tiklīdz sāc pārāk daudz domāt un kalkulēt, koncentrēšanās zūd." Suntažu lokšāvējs Ābelis pierāda sevi starptautiski

Augusta sākumā notikušajā VIII Zdzislava Kozlovska turnīrā Bjalistokā bronzas medaļu izcīnīja Suntažu loka šāvējs Toms Ābelis. Līdz finālam un cīņai par zeltu viņam pietrūka vien dažu milimetru, taču Polijā gūtā pieredze devusi papildu ticību saviem spēkiem un motivāciju tiekties pēc vēl augstākiem mērķiem.